วันจันทร์ที่ 24 มีอะไรกับแฟนครั้งที่สามใส่ถุงยางสอดใส่จนสุดแต่ไม่มีการเสร็จเนื่องจากครั้งแรกและครั้งที่สองพยายามสอดใส่เข้าไปครั้งละนิดและทุกครั้งที่มีอะไรกันใส่ถุงอย่างทุกครั้ง เมื่อถูกเล็บก็เปลี่ยนใหม่ตลอด พอมาวันอังคารที่ 1 มีเลือดออกตอนตี 3 เป็นสีสดคล้ายเลือดจากแผล และวันพุธที่ 2 มีเลือดสีจางคล้ายเลือดตกค้างหลังประจำเดือนหมดไหลออกมาตอนบ่ายสองครึ่ง อยากรู้ว่ามันเป็นอะไรได้บ้างครับ ???
สวัสดีค่ะ หากมีเพศสัมพันธ์ 3 ครั้ง แต่ได้ใส่ถุงยางอนามัยทุกครั้ง โอกาสที่จะตั้งครรภ์ก็มีน้อยมาก นอกจากนี้ หากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีสำหรับเลือดที่ออกเล็กน้อยในช่วงกลางคืนวันที่ 1 จนถึงวันที่ 2 ก.พ.นี้ หากไม่ใช่ช่วงวันที่ประจำเดือนมา ก็อาจเป็นเลือดออกในช่วงไข่ตกก็ได้ค่ะ แต่หากเลือดออกนานเกิน 2 วัน ก็ไม่น่าใช่เลือดออกช่วงไข่ตก แต่อาจเกิดจากสาเหตุอื่นๆ เช่น- มีมดลูกอักเสบ แต่มักมีปวดท้องน้อยและตกขาวที่ผิดปกติร่วม- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งปากมดลูก เป็นต้น แต่มักเป็นในวัยกลางคนขึ้นไป- ผลข้างเคียงจากการใช้ยาฮอร์โมนต่างๆ ยาสตรี สมุนไพร อาหารเสริม- การทำงานของรังไข่ผิดปกติ เป็นต้นแนะนำควรสังเกตเลือดที่ออกไปก่อน หากพรุ่งนี้และวันต่อๆ ไป ไม่มีไหลออกมาอีก ก็ไม่จำเป็นต้องทำอะไร แต่หากออกนานเกิน 2 วัน หรือเกิดมีเลือดออกผิดปกติมาอีกเรื่อยๆ ก็ควรไปพบแพทย์เพื่อตรวจหาสาเหตุค่ะ